JAVNI POZIV

**za pružanje ugostiteljskih usluga na događanju „Ljeto na Bageru“ 27. - 29.6.2025.**

1. Turistička zajednica grada Zaprešića organizira događanje/manifestaciju „Ljeto na Bageru” koja će se održati 27. - 29.6.2025. lokaciji Jezero Zajarki prema sljedećem programu: 27.6. koncert Nene Belana＆Fiumensa od 20.30 h do 22.30 h, 28.6. dječje radionice i napuhanci od 12 h do 20 h te koncert Adi Šoše＆ AL Music od 20.30 h do 22.30 h, 29.6. dječje radionice i napuhanci od 12 h do 20 h te koncert Sandija Cenova od 20.30 h do 22.30 h.
2. Raspisuje se javni poziv za sudjelovanje za obavljanje ugostiteljske djelatnosti prema sljedećem

prikazu:

|  |  |  |  |
| --- | --- | --- | --- |
| **Namjena** | **Opis** | **Broj raspoloživih kućica/pozicija** | **Početni iznos jednokratne naknade u EUR za jednu poziciju/kućicu (bez PDV-a), PDV se****obračunava dodatno** |
| Ugostiteljska ponuda (piće / hrana i piće) | 2 pozicije – Ugostiteljski kontejner - modul (dimnezije 3 x 2.5 m)ili pokretna naprava (food truck) kojuosigurava i postavlja ponuditelj | 2 (dvije) pozicije/ugostiteljska kontejnera – modula (moguće je umjesto kućice prijaviti pokretnu napravu kao što je food truck) | 1.050,00 EUR |

Ukupno dvije pozicije.

1. Naknada uključuje korištenje kućice/modula za vrijeme trajanja događanja i priključak na električnu energiju. U slučaju postavljanja pokretne naprave (food truck) uključen je priključak na električnu energiju i osigurana pozicija.
2. Ponudu na javni poziv mogu podnijeti fizičke i pravne osobe.
3. Najpovoljnija ponuda je ponuda koja ispunjava uvjete ovog poziva i sadrži najviši ponuđeni iznos jednokratne naknade za kućicu, a koji ne smije biti niži od početnog iznosa jednokratne naknade za kućicu.
4. Ponuditelj čija je ponuda utvrđena kao najpovoljnija dužan je ponuđenu jednokratnu naknadu

platiti prije donošenja odluke o dodjeli kućice.

1. Ponuda za sudjelovanje u javnom pozivu mora sadržavati:
	* ispunjen zahtjev s osnovnim podacima ponuditelja, specifikacijom ponude i ponuđenim

iznosom jednokratne naknade preuzet sa [www.visitzapresic.hr](http://www.visitzapresic.hr/)

* + izvadak iz sudskog ili drugog odgovarajućeg registra u izvorniku ili ovjerenoj preslici, ne stariji od šest (6) mjeseci od dana objave javnog natječaja ili presliku osobne iskaznice za fizičke osobe
	+ potvrdu porezne uprave o plaćenim dospjelim poreznim obvezama i obvezama za mirovinsko

i zdravstveno osiguranje

* + dokaz o podmirenim obvezama prema Gradu Zaprešiću
	+ dokaz o uplati jamstva za ozbiljnost ponude za sudjelovanje u javnom pozivu u visini početnog iznosa jednokratne naknade prikazanog u tablici koji se uplaćuje na žiro račun Turističke zajednice grada Zaprešića broj IBAN HR1423600001101243252, Model: HR00, Poziv na broj: 01-OIB UPLATITELJA.

Ako se ponuditelj natječe za više kućica za svaku je potrebno dati odvojenu ponudu u posebnoj omotnici s naznakom u kojoj ponudi je predan izvornik ili ovjerena preslika izvronika dokumentacije; kao i uplatiti jamstvo za svaku kućicu.

1. Ukoliko ponuditelju ne bude dodijeljena lokacija tj. kućica na javnoj površini, iznos uplate početnog

iznosa bit će mu vraćen u roku od 7 dana od dana zaprimanja obavijesti o istom. Ponuditelj koji ima dospjeli, a nepodmireni dug ne može biti izabran kao najpovoljniji.

1. Obveze ponuditelja:
	* Ponuditelj mora kućicu urediti prigodno sukladno dogovoru s organizatorom te posluživati hranu i piće ili samo piće.
	* Ugostitelj je obvezan sudjelovati sva tri dana prema predviđenom rasporedu u točki 1.
	* Ponuditelju se zabranjuje isticanje bilo kakvih reklamnih materijala bez dogovora s organizatorom (banner, suncobran i slično), a broj stolova određuje se u dogovoru s organizatorom.
	* Svi uređaji i materijali moraju se nalaziti unutar kućice ili u spremištu stražnjeg dijela kućice, a sukladno dogovoru s organizatorom kako se ne bi narušio vizalni izgled okruženja.
	* Ugostitelji se obvezuje u svoju ponudu hrane uvrstiti barem jedno od jela prema dogovoru s organizatorom.
	* Kućicu kao i okoliš oko nje ponuditelj treba vratiti u stanju kako je preuzeo u protivnom snosi troškove uređenja kućice kao i okoliša.
	* Obavezno radno vrijeme na događanju uređuje organizator te ga se ponuditelj obvezan pridržavati.
2. Na predmetnoj zakupljenoj javnoj površini odnosno u kućici moguće je obavljati djelatnost u skladu s namjenom utvrđenom u ovom pozivu. Ukoliko ponuditelj koristi javnu površinu odnosno kućicu suprotno namjeni iz ovog poziva organizator može otkazati korištenje kućice bez dodatnog obrazloženja.

Ukoliko se ponuditelj ne drži obaveznog radnog vremena naplatit će mu se naknada za nepoštivanje radnog vremena u iznosu od 200 EUR, a organizator ponuditelju može otkazati korištenje kućice bez dodatnog obrazloženja.

Ponuditelj je dužan zaštititi javnu površinu tj. kućicu na kojoj priprema hranu ili prodaje robu te je ostaviti u prvobitnom stanju. Ukoliko ponuditelj ne zaštiti javnu površinu tj. kućicu, a ista bude oštećena snosit će troškove čišćenja ili popravka zauljene javne površine tj. kućice.

1. Ukoliko dva ili više ponuditelja ponude jednak iznos jednokratne naknade za istu namjenu, Povjerenstvo će pozvati ponuditelje da u roku od 24 sata pisanim putem, u zatvorenoj omotnici, na način naveden u točki 12. ovog poziva, ponude novi iznos jednokratne naknade, koji ne može biti manji od prvotno ponuđenog. Povjerenstvo će u nazočnosti ponuditelja otvoriti ponude i predložiti najpovoljniju ponudu, odnosno ponudu koja sadrži najviši iznos jednokratne naknade.
2. Ponude se podnose zaključno s 23.6.2025. do 12:59 sati i to za sve ponude bilo da su dostavljene

poštom ili predane osobno u ured Turističke zajednice grada Zaprešića.

Ponuda se podnosi preporučenom pošiljkom ili neposrednom predajom u zatvorenoj omotnici na sljedeću adresu i sa sljedećom naznakom:

Turistička zajednica grada Zaprešića Ulica kardinala Alojzija Stepinca 22 10290 Zaprešić

s obaveznom naznakom „JAVNI POZIV ZA ROŠTILJADU – NE OTVARAJ“

Ponude će se javno otvarati u uredu TZ Zaprešić (gore navedena adresa) u ponedjeljak, 23.6.2025.

s početkom u 13:00 sati.

Javnom otvaranju ponuda imaju pravo prisustvovati ponuditelji ili njihovi ovlašteni predstavnici uz predočenje pisanog dokaza o ovlasti.

1. Postupak javnog poziva za dodjelu kućica prema ovom Pozivu provodi posebno Povjerenstvo Turističke zajednice grada Zaprešića.

Povjerenstvo utvrđuje najpovoljniju ponudu i donosi odluku o izboru najpovoljnije ponude

sukladno ovom Pozivu.

Nepravodobne i nepotpune ponude Povjerenstvo će zaključkom odbaciti.

Ponude koje ne ispunjavaju uvjete javnog poziva Povjerenstvo će zaključkom odbiti.

1. Turistička zajednica grada Zaprešića zadržava pravo, u slučaju premalog broja pristiglih ponuda smanjiti broj kućica odnosno pozicija, odnosno ugovoriti ugostitelje i druge ponuditelje bez objave novog poziva, kao i odabrati lokaciju na događanju za ponuditelja, pri čemu nije dužna davati posebna obrazloženja i pri svemu tome ne snosi nikakvu odgovornost prema ponuditeljima.

Prvenstvo odabira kućice na lokaciji ima ponuditelj s najpovoljnijom ponudom sukladno ovom Pozivu.

1. Dodatne informacije mogu se dobiti na e-mail ili telefon 01/3310-309, radnim danom od 9 do 15 sati.

Obrazac za prijavu može se preuzeti na [www.visitzapresic.hr.](http://www.visitzapresic.hr/)

Zaprešić, 16.6.2025.

TURISTIČKA ZAJEDNICA GRADA ZAPREŠIĆA